Аԥсны
Ажәабжьқәа Sputnik Аԥсны аҟны
Аԥсны Атәанчахәытә фонд абиуџьет шьақәдыргылеит
11:53 04.11.2021 (ирҿыцуп: 12:18 04.11.2021)
© Sputnik / Томас ТхайцукДеньги
© Sputnik / Томас Тхайцук
Аԥсны Атәанчахәытә фонд абиуџьет ашықәс алагамҭазы миллиардки 220 миллион мааҭ ыҟан.
АҞӘА, абҵара 4 - Sputnik. Апарламент адепутатцәа Аԥсны Атәанчахәытә фонд 2021 шықәсазы аԥсахрақәа аланагалеит.
Аԥсны Атәанчахәытә фонд абиуџьет ашықәс алагамҭазы миллиардки 220 миллион мааҭ ыҟан. Анаҩс афонд абиуџьет иацҵан аҽа 13 миллионки 109 нызқь мааҭ.
Абҵара 3 азы Жәлар реизара аилатәараҿы адепутатцәа ишьақәдырӷәӷәеит ареспубликатә биуџьет аҟынтәи абиуџьетбжьаратә ахь ииагазарц – 20 миллион мааҭ.
2021 шықәсазы абиуџьетбжьаратә ахь ииагаз 170 миллиони 415 нызқь мааҭ ҟалеит.
Атәанчахәытә фонд алагалатә хәҭа - миллиардки 253 миллиони 541 нызқь мааҭ ыҟоуп, аныхратә хәҭа - миллиардки 275 миллиони 428 нызқь мааҭ.
2021 шықәсазы адефицит 21 миллиони 887 нызқь мааҭ артәеит.
Уи адагьы адепутатцәа алацәажәеит ашықәс нҵәаанӡа ашәарақәа рыҿтәи аиҵахарақәа рхарҭәаара азҵаара.
Афонд ашәарақәа мызкы еиҵахоит.
Афонд ахантәаҩы Денис Гәылариа иазгәеиҭеит 2021 шықәсазы аԥгаԥсатә лагалақәа 2020 шықәса иаҿырԥшны 146 миллиони 282 нызқь мааҭ ишеиҳахаз.
"Ҳхатә малқәа рыла аиҵахара ҳазхарҭәаауам. Аӡыни ааԥыни аԥгаԥсатә лагалақәа акыр еиҵахоит акурорттә сезон аасҭа", - ҳәа иҳәеит Гәылариа.